cyanic-selkie/wikianc huggingface dataset:
ლენტვარისი
მდებარეობს ვილნიუსიდან სამხრეთ-დასავლეთით 18 კმ.-ში. გააჩნია - სარკინიგზო კვანძი, ხაზებით - ვილნიუსი, გროდნო, კაუნასი; ხალიჩების ფაბრიკა; სანიტარულ-ტექნიკური საწარმო „კაიტრა“ (დაარსებულია 1870 წ.); XIX ს.-ის ბაღებისა და სასახლეების მთელი ანსამბლი.
1990 წელს მოსახლეობა შეადგენდა - 12,8 ათ. ადამიანს. მოგვიანებით კი შეადგინა - 11,8 ათ. (2005 წლის მონაცემებით).
ისტორია
დასახლებისა და საკუთრების ხსენება იწყება XVI ს.-ის დასასრულიდან. XVII ს.-დან უკვე წერილობით წყაროებში გვხვდება - „ლიტვაროვო“, „ლანდვაროვო“. დასახლება ეკუთვნოდა გრაფ იოზეფ ტიშკევიჩს.
XIX ს.-ის მე-2 ნეხევარში - დასახლებული ნაწილის გაზრდისთვის სტიმულის მიმცემი გახდა - სანქტ-პეტერბურგისა და ვარშავის დამაკავშირებელი სარკინიგზო გზის მშენებლობა. 1859 წელს აშენდა რკინიგზის სადგური, რომელსაც 2 გამავალი ხაზი გააჩნდა - გროდნოსა (ვარშავისაკენ) და კოვნოს (86კმ.-ში კიონიგსბერგიდან) მიმართულებით. 1862 წლიდან მატარებლებმა რეგულარულად იწყეს სვლა.
რესურსები ინტერნეტში
კატეგორია:ლიეტუვის ქალაქები
ვინოკურკა (იჟორის შენაკადი)
ვინოკურკა — მდინარე რუსეთში, ლენინგრადის ოლქის ტოსნოს რაიონში. ვინოკურკა არის მდინარე იჟორის მარჯვენა შენაკადი, უერთდება 26-ე კილომეტრზე. მიეკუთვნება ნევის აუზს, ჩაედინება ბალტიის ზღვაში. სიგრძე — 25 კმ.
სქოლიო
კატეგორია:ლენინგრადის ოლქის მდინარეები
Leucosyrinx subgrundifera
სქოლიო
კატეგორია:მუცელფეხიანები
ნინუა
საკუთარი სახელი ნინუა შეიძლება აღნიშნავდეს ერთ-ერთ შემდეგ პიროვნებას:
მეტროპოლიტენების სია
ქვემოთ მოცემულია მსოფლიოს მეტროპოლიტენების სია; სისტემები, რომლებიც სრულყოფილ მეტროს არ წარმოადგენს, მაგრამ მაინც მეტროპოლიტენად იწოდება, კურსივით არის ნაჩვენები.
რესურსები ინტერნეტში
* კატეგორია:ითარგმნება
ტერენტი გრანელი (გაზეთი)
„ტერენტი გრანელი“  — ქართული გაზეთი, ტერენტი გრანელის შემოქმედებისადმი მიძღვნილი ერთდღიური გამოცემა. გამოვიდა თბილისში 1924 წლის 21 დეკემბერს, რედაქტორი — თ ჩიქვანაია. გაზეთში გამოქვეყნებულ სტატიებსა და წერილებში ქართველმა მწერლებმა და საზოგადო მოღვაწეებმა მაღალი შეფასება მისცეს ტერენტი გრანელის პოეზიას. დაბეჭდილია დ. ახვლედიანის, ვ. ბარნოვის, თ. ბორელის (კეშელავა), ვ. დაისელის (ი ბაბუაძე), პოლიო ირეთელის, კ. კაპანელის (ჭანტურია), გ. ნადირაძის, ვ. ნორაკიძის, გ. შავიშვილის, დ. კობიძის წერილები, სტატიები და ლექსები, აგრეთვე ტ. გრანელის ლექსები და პოეტისადმი საქართველოს სხვადასხვა კუთხიდან მოსული მისალმებანი.
ლიტერატურა
კატეგორია: საქართველოს გაზეთები კატეგორია:ქართულენოვანი გაზეთები
Lasioglossum algirum
Lasioglossum algirum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1923 წელს.
სქოლიო
algirum
ასურეთული თეთრი
ბოტანიკური აღწერა
ზრდასრული ფოთოლი საშუალო ზომისაა, მცირედ ან ძლიერ დანაკვთული. ფოთლის ქვედა მხარე დაფარულია ხშირი აბლაბუდისებრი შებუსვით. ყვავილი ორსქესიანია. მტევანი საშუალო ზომისაა, კონუსური ფორმის, თხელი ან საშუალო სიკუმსი. გვხვდება დატოტვილი მტევნებიც. მარცვალი საშუალო ზომისაა, მრგვალი, მოყვითალო-მომწვანო ფერის, კანი საშუალო სისქის აქვს, ცვილისებრი ფიფქით ძლიერ დაფარული. რბილობი ხორციანი და წვნიანია, სასიამოვნო ტკბილი გემოთი.
ლიტერატურა
კატეგორია:ქართლის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
შპუხილი (მაია)
შპუხილი – მაიას ცივილიზაციის არქეოლოგიური კომპლექსი მექსიკაში, კამპეჩეს შტატში. ახლომდებარე ტერიტორია მდიდარია მაიას სხვა ძეგლებით, აქაა მაგალითად ბეკანი, კალაკმული.
სავარაუდოა, რომ ეს ტერიტორია დასახლებული იყო ძვ. წ. 400 წელზე უფრო ადრე. ქალაქმა განვითარების აპოგეას მიაღწია ჩვ. წ. 500-750 წლებში, ხოლო დაკნინდა დაახლოებით 1100 წელს.
ქალაქი აღმოაჩინეს 1930 წელს, მასთან ერთად აღმოაჩინეს აქ მდებარე კონსტრუქციების 17 ჯგუფი, რომელიც რიო-ბეეკის სტილშია ნაგები.
რესურსები ინტერნეტში
კატეგორია:მექსიკის არქეოლოგიური ძეგლები
Electric Barbarella
Electric Barbarella — ინგლისური როკ-ჯგუფ Duran Duran-ის სინგლი ალბომიდან Medazzaland. მისი სათაური მომდინარეობს ფილმის „ბარბარელა“ პერსონაჟისგან. იგივე ფილმის პერსონაჟის, დიურანდ დიურანდის მიხედვით ჯგუფმა სახელწოდება შეიძინა.
რესურსები ინტერნეტში
კატეგორია:Duran Duran-ის სიმღერები კატეგორია:1997 წლის სიმღერები
ბალმორალის ციხესიმაგრე
მდებარეობს მდინარე დის ნაპირებზე. ციხესიმაგრე იყო დიდი ბრიტანეთის დედოფლის ვიქტორიას საზაფხულო რეზიდენცია, სადაც იგი  ოჯახთან ერთად რჩებოდა ზაფხულის ბოლომდე. ციხესიმაგრე აშენდა 1852 წელს არქიტექტორ უილიამ სმიტის პროექტით და  პრინც ალბერტის ბრძანებით.
დამთვალიერებლებისათვის გახსნილია აპრილის შუა რიცხვებიდან ივლისის დასასრულამდე.
იხილეთ აგრეთვე
კატეგორია:შოტლანდიის ციხესიმაგრეები
რეგი ლუკასი
რეგი ლუკასი (Reggie Lucas; დ. 25 თებერვალი, 1953 — გ. 19 მაისი, 2018 ) — ამერიკელი მუსიკოსი, სიმღერების ავტორი და მუსიკალური პროდიუსერი. ცნობილია პერკუსიონისტ — ემთუმეისა და მაილს დეივისთან თანამშრომლობით. ამას გარდა, მადონას 1983 წლის ალბომ „Madonna“-ში შესული სიმღერების უმრავლესობის პროდიუსირებით.
სქოლიო
კატეგორია:ამერიკელი მუსიკალური პროდიუსერები კატეგორია:მუსიკის ტექსტების ავტორები კატეგორია:დაბადებული 25 თებერვალი კატეგორია:დაბადებული 1953 კატეგორია:გარდაცვლილი 19 მაისი კატეგორია:გარდაცვლილი 2018
თედორობა
თედორობა, თევდორობა — ქრისტიანი წმინდანის თედორეს (თევდორეს) სახელობის დღე. მოდიოდა დიდმარხვის პირველი კვირის შაბათზე. წმ. თედორე ძველქართული წარმართული აგრარული ღვთაების მემკვიდრეა. თედორობა საქართველოს და ბალკანეთში ყოფამ შემოინახა, როგორც მიწათმოქმედებისა და მესაქონლეობისადმი, კერძოდ, ცხენისადმი მიძღვნილი საგაზაფხულო დღეობა. მას გადმონაშთის სახით შემორჩა თავდაპირველი, აგრარული ხასიათის მანიშნებელი უძველესი წარმართული წეს-ჩვეულებანი (რიტუალური ხვნა-თესვა, ლოცვა მოსავლის ბარაქიანობისათვის კერასთან, საცეხველთან და სხვა).
ლიტერატურა
კატეგორია:ქრისტიანული დღესასწაულები
ტერესკენი
ტერესკენი (Ceratoides) — მცენარეთა გვარი ჯიჯლაყასებრთა ოჯახისა. ერთსახლიანი ბუჩქბალახები ან პატარა ბუჩქებია. ფოთლები და ერთწლიანი ყლორტები ვარსკვლავა ბეწვებით აქვთ მოფენილი.
7—8 სახეობა გავრცელებულია სამხრეთ ევროპაში, აზიასა და ჩრდილოეთ ამერიკაში, იშვიათად ჩრდილოეთ აფრიკაში. ველზე, ნახევრად უდაბნოსა და უდაბნოში. საქართველოში გვხვდება 1 სახეობა — Ceratoides latens (ადრე Eurotia ceratoides). იზრდება ქართლსა და მესხეთში, მთის შუა სარტყლამდე, მშრალ, ღორღიან ფერდობებზე. უდაბნოში იყენებენ საწვავად და აქლემის საკვებად.
ლიტერატურა
კატეგორია:ჯიჯლაყასებრნი
სკელიგ-მაიკლი
ისტორია
VII საუკუნეში კუნძულზე დაარსდა ქრისტიანული მონასტერი, რომელიც მომდევნო 600 წლის მანძილზე ირლანდიის სამონასტრო ცხოვრების ცენტრს წარმოადგენდა. იგი 230 მეტრი სიმაღლის კლდის წვერზე მდებარეობს. მიუხედავად იმისა, რომ ევროპაში ის საკმაოდ კარგადაა ცნობილი, ერთ-ერთი ყველაზე ძნელად მისაღწევი მონასტერია. 2003 წელს, მონასტერი იუნესკომ მსოფლიო მემკვიდრეობის სიაში შეიტანა.
სქოლიო
კატეგორია:ირლანდიის ისტორია კატეგორია:მსოფლიო მემკვიდრეობის ძეგლები ირლანდიაში კატეგორია:ირლანდიის კუნძულები
ნელსონ პიკე
ნელსონ პიკე სოუტო მაიორი (აგრეთვე ცნობილი როგორც ნელსონ პიკე; Nelson Piquet Souto Maior; დ. 17 აგვისტო 1952, რიო-დე-ჟანეირო, ბრაზილია) — ბრაზილიელი მრბოლელი და ბიზნესმენი. სპორტიდან წასვლის შემდეგ, ავტოსპორტის სხვადასხვა სახეობებში ჩატარებული გამოკითხვების საფუძვლეზე ნელსონ პიკეს მიენიჭა ფორმულა ერთის საუკეთესო მრბოლელის ტიტული.
ნელსონს მრავალფეროვანი სპორტული წარსული აქვს. თავდაპირველად იგი ჩოგბურთელი იყო, თუმცა შემდგომში სპორტის ამ სახეობის მიმართ ინტერესი დაკარგა და კარიერა კარტინგში განაგრძო. კარტინგში მონაწილეობისას ნელსონი საკუთარ ვინაობას მალავდა, არ სურდა, რომ მამამისს მისი ჰობის შესახებ შეეტყო. 1971-1972 წლებში ნელსონი კარტინგში ბრაზილიის ეროვნული ჩემპიონი გახდა, ხოლო 1976 წელს კი ფორმულა ვიი (ფორმულა ვოლკსვაგენი) მოიგო. 1978 წელს ემერსონ პიტიპალდის რჩევით, ნელსონი წარმატებული კარიერის გასაგრძელებლად ევროპაში წავიდა, რათა გამხდარიყო ფორმულა სამის ჩემპიონი და ჯეკი სტიუარტის რეკორდი დაემხო.
ამავე წელს შედგა მისი დებიუტი ფორმულა ერთში. პიკე ორი წლის მანძილზე ინდიანაპოლის 500-შიც ასპარეზობდა. ნელსონი სპორტული ავტომობილების რბოლაშიც ასპარეზობდა როგორც ფორმულა ერთში მოღვაწეობის დროს, ისე ფორმულა ერთიდან წამოსვლის შემდეგაც. ამჟამად პიკე სპორტის აღარც ერთ სახეობაში მონაწილეობს, მას ბრაზილიაში საკუთარი ბიზნესი აქვს, ამავდროულად არის საკუთარი ვაჟის ნელსონ პიკე უმცროსის მენეჯერი.
ადრეული ცხოვრება და კარიერა
ნელსონი რიო-დე-ჟანეიროში დაიბადა, ნელსონის მამა ბრაზილიელი პოლიტიკოსი ესტასიო გოსნალვეს სოუოტო მაიორი იყო. 1960 წელს ნელსონის მამამ ოჯახი საცხოვრებლად ბრაზილიის დედაქალაქში ბრაზილიაში გადაიყვანა, სადაც იგი ჯანმრთელობის მინისტრი გახდა, ჟუან გულარტის მთავრობის დროს (1961-1964). პიკეს ჰყავდა ორი ძმა ალექსისი და ჟერალდო, ასევე ერთი და ჟენუზა. ესტასიო გოსნალვესის შვილებს შორის ნელსონი ყველაზე პატარა იყო.
ნელსონმა კარტინგის რბოლებში მონაწილეობას 14 წლიდან იღებდა, იმის გამო, რომ ნელსონის მამა მისი სარბოლო კარიერის წინააღმდეგი იყო, ნელსონი საკუთარი დედის ქალწულობის გვარს იყენებდა რათა ნამდვილი ვინაობა დაემალა.
ნელსონის მამას სურდა რომ მისი ვაჟი პროფესიონალი ჩოგბურთელი ყოფილიყო და სტიპენდია აეღო ატლანტის სკოლაში. ნელსონმა ჩოგბურთის თამაში 11 წლიდან დაიწყო. მან რამდენიმე ტურნირი მოიგო ბრაზილიაში და მოიპოვა შანსი, გაფრენილიყო კალიფორნიაში და საკუთარი უნარი გამოეცადა ამერიკელი მოთამაშეების წინააღმდეგ. ამერიკაში მოღვაწეობის პერიოდში მან ისწავლა ინგლისური ენა და ჰქონდა დადებითი საჩოგბურთო კარიერა, თუმცა სპორტის ეს სახეობა მისთვის ნაკლებად საინტერესო იყო და ფიქრობდა, რომ საკუთარი კარიერა მისთვის უფრო საინტერესო სპორტისთვის მიეძღვნა, როგორიც იყო საავტომობილო რბოლები.
1974 წელს, ინჟინერიის კურსზე ორ წლიანი სწავლი შემდეგ, მან სასწავლებელი მიატოვა და მუშაობა ავტოფარეხში, მოსამსახურედ დაიწყო.
ბრაზილიაში დაბრუნების შემდეგ, ნელსონმა და მისმა სამმა მეგობარმა შეიძინეს 20 ცხენის ძალის მქონე კარტინგის ავტომობილი და მონაწილეობდნენ რბოლებში (1971 და 1972 წლებში, ეროვნულ ჩემპიონატებში) ასევე მონაწილეობდნენ ფორმულა სუპერ ვიის 1976 წლის ჩემპიონატში, შემდგომ ფორმულა ერთის ბრაზილიელმა ჩემპიონმა ემერსონ პიტიბალდიმ, რომელიც საკუთარ ძმასთან ერთად ბრაზილიური ფორმულა ვიის ავტომობილებისთვის ჰყიდდა შასებს, ნელსონს ურჩია რომ მოღვაწეობა ევრობაში განეგრძო. მანაც რჩევა გაითვალისწინა და ევროპაში გაემგზავრა, სადაც ევროპის საავტომობილო სპორტში როგორც ბევრი ღირსების მქონე ადამიანს ისე მიეგებნენ. 1978 წელს ბრიტანული ფორმულა სამის ჩემპიონატში მან ჯეკი სტიუარტის რეკორდი გააუმჯობესა, ერთ სეზონში მოპოველი გამარჯვებების რაოდენობით.
ფორმულა ერთი
ნელსონის დებიუტი ფორმულა ერთში გერმანიაში შედგა, სადაც მან ენსაინის სახელით იასპარეზა. რბოლა 21-ემ დაიწყო თუმცა 31-ე წრეზე ძრავის გაუმართაობის გამო რბოლას გამოეთიშა. რბოლის შემდეგ ნელსონმა მაკლარენის გუნდთან შეთანხმება დადო, რომლის მიხედვითაც ნელსონს მომავალ ხუთ შეჯიბრებაში მაკლარენის სახელით უნდა ეასპარეზა, სადაც მან კარგი შთაბეჭდილება დატოვა. მისი საუკეთესო ფინიში იყო მეცხრე ადგილი იტალიის გრან-პრიზე 1978 წელს.
ბრებჰემი (1978–1985)
1978 წელს ნელსონი ბრებჰემის გუნდს შეუერთდა, კვალიფიკაციაში მან მე-14 ადგილი დაიკავა, ხოლო ფინიშთან მე-11 მივიდა. ნელსონი ბრებჰემის გუნდში 1985 წლამდე მოღვაწეობდა. 1979 წელს, ნელსონმა კარიერაში პირველად სრულად იასპარეზა ფორმულა ერთის სეზონში. ამ დროისთვის იგი ბრებჰემის გუნდის წევრი იყო და ნიკი ლაუდასთან ერთა ასპარეზობდა. ეს სეზონი ბრებჰემის გუნდისთვის რთული აღმოჩნდა, რომელიც წარმატებისკენ მიისწრაფვოდა. ნელსონი თხუთმეტი ჩატარებული რბოლიდან თერთმეტს სხვადასხვა მიზეზების გამო გამოეთიშა. ნელსონმა პირველი ქულები ჰოლანდიის გრან-პრიზე აიღო, რომელშიც მეოთხე ადგილი დაიკავა. ამავე წლის იტალიის გრან-პრიზე ნელსონი ავარიაში მოყვა, შეჯახება იმდენად ძლიერი აღმოჩნდა, რომ ნელსონის ბოლიდს უკანა ნაწილი მთლიანად მოსწყდა, საბედნიეროდ ნელსონი მძიმედ არ დაშავებულა. ორი კვირის შემდეგ, კანადის გრან-პრის დაწყებამდე ნიკი ლაუდამ მოულოდნელად რბოლა მიატოვა, ნელსონი კი ბრებჰემის გუნდის ნომერ პირველი მრბოლელი გახდა. საბოლოო რბოლაში აშშ-ის გრან-პრიზე ნელსონმა რბოლა წინა რიგიდან დაიწყო და წრე ყველაზე სრაფად გაიარა.
thumb|ნელსონი პიკე [[ჰოლანდიის გრან-პრი 1980|ჰოლანდიის გრან-პრიზე ასპარეზობს ბრებჰემის გუნდის სახლით (1980წ.)]] 1980 წელს არგენტინის გრან-პრიზე პიკემ მეორე ადგილი დაიკავა, რბოლა კი ალან ჯონსმა მოიგო. იყო ეჭვები ავტომობილის ლეგალურობასთან დაკავშირებით, რადგან გაჩნდა მოსაზრებები ბოლიდის წონასთან დაკავშირებით. კანადაში ნელსონმა პოულ პოზიციიდან დაიწყო და პირდაპირი ლიდერობა მოიპოვა, მას შემდეგ რაც ავარიის გამო ჯონსი რბოლას გამოეთიშა (ჯონსის ავარიის გამო რბოლა დროებით შეაჩერეს). რბოლაში პიკეს ბოლიდი დაზიანდი, ამიტომ ნელსონს სარეზერვო ბოლიდით მოუწია ასპარეზობა, თუმცა ავტომობილის პრობლემების გამო რბოლას მაინც გამოეთიშა.
პიკემ პირველი გამარჯვება დასავლეთ აშშ-ის გრან-პრიზე მოიპოვა, სადაც 50 წამით აჯობა რიკარდო პატრეზეს. მომდევნო ორ რბოლაში ჰოლანდიასა და იტალიაში ნელსონმა პირველი ადგილი დაიკავა. საბოლოოდ ნელსონმა ჩემპიონატში მეორე ადგილი დაიკავა, იგი ჩემპიონატის გამარჯვებულს ალან ჯონს მხოლოდ 13 ქულით ჩამორჩა.
thumb|right|ნელსონი 1981 წლის [[მონაკოს გრან-პრი 1981|მონაკოს გრან-პრიზე.]] 1981 წლის სეზონი აფრიკის გრან-პრის კალენდრიდან ამოშლით დაიწყო, რომელიც კარლოს პოიტემანმა მოიგო, ნელსონმა კი მეორე ადგილი დაიკავა, ამოშლის მიზეზი „FISA-სა“ და „FOCA-ს“ შორის დავის გაგრძელება იყო. მან სეზონი გარკვეული შეთანხმებების შემდეგ დაიწყო, რომელიც ეხებოდა ზედაპირის სისუფთავესა და ბოლიდის საბურავებს.
დასავლეთ აშშ-ი გრან-პრიში მესამე ადგილის დაკავების შემდეგ, ბრაზილიის გრან-პრიზე ნელსონმა პოულ პოზიცია დაიკავა. ნელსონმა ასევე მოიგო არგენტინის გრან-პრი სადაც მან პირველ ადგილთან ერთად, პოულ პოზიციაც დაიკავა და წრეზეც ყველაზე სწრაფი დრო აჩვენა.
ბელგიის გრან-პრიზე ნელსონმა ლიდერობა მოიპოვა, თუმცა რბოლის დროს ალან ჯონსის მიერ გამოწვეული კონტაქტის გამო, ორივე მათგანი რბოლას გამოეთიშა. ნელსონს შანსი ჰქონდა მოეგო საფრანგეთის გრან-პრი, იგი 58-ე წრემდე ლიდერობდა, თუმცა ქარიშხალისა და წვიმის გამო, ორგანიზატორებმა რბოლის შეჩერება გადაწყვიტეს. 45 წუთის შემდეგ რბოლა გაგრძელდა, მაგრამ ალენ პროსტი უფრო კონკურენტუნარიანი აღმოჩნდა და თავისი პირველი გრან-პრიც მოიგო სეზონში, ნელსონმა კი მესამე ადგილი დაიკავა. შემდეგ რბოლაში ბრიტანეთის გრან-პრიზე კარლოს პოიტემანმა მეორე ადგილი დაიკავა, რითაც დამატებითი ქულები მოიპოვა და სეზონის ლიდერიც გახდა.
1982 წელს ნელსონი სწრაფი იყო, თუმცა მისი ბოლიდი არც ისე სანდო აღმოჩნდა, მიუხედავად იმისა, რომ ბრებჰემმა BMW-სთან ერთად ალიანსი შექმნა, აქედან გამომდინარე BMW-ს გუნდისთვის ტურბოჩარჯირებული ძრავა უნდა მიეწოდებინა. მოგვიანებით ბრებჰემმა ისევ ფორდ-კოსვორსის ძრავების გამოყენება დაიწყო. ნელსონმა ბრაზილიის გრან-პრი მოიგო და დაჯილდოების დროს, როდესაც ის უკვე პოდიუმზე იდგა და პრიზის გადაცემას ელოდა მოულედნელად ნელსონს გული წაუვიდა. მოგვიანებით პიკე დისკვალიფიცირებული იყო, რისი მიზეზიც ფერარისა და რენოს მიერ, ნელსონის ბოლიდთან დაკავშირებით წონაზე გამოთქმული პროტესტი იყო. ყველაზე დაბალი ქულა მთელი სეზონის მანძილზე, ნელსონმა დეტროიტის გრან-პრიზე აიღო, სადაც მან კვალიფიკაცია ვერ გაიარა, რისი მიზეზიც ძრავის გაუმართაობა იყო.
ნელსონმა ერთადერთხელ გაიმარჯვა, კანადის გრან-პრიზე, რომელიც ასევე BMW-ს პირველი გამარჯვება იყო ფორმულა ერთში. გერმანიის გრან-პრიზე პიკე დიდიე პირონის დასახმარებლად ჩავიდა, რომელიც პრაქტიკის დროს მაღალი სიჩქარით მოძრაობისას ავარიაში მოყვა, რბოლის მანძილზე პიკე ლიდერობდა თუმცა ელისეო სალაზართან შეჯახების გამო რბოლას გამოეთიშა.
1983 წელს ნელსონმა მოიგო გახსნითი რბოლა ბრაზილიაში. მან მეორე ადგილი დაიკავა საფრანგეთში, ასევე მეორე ადგილი დაიკავა მონაკოში და აჩვენა ყველაზე სწრაფი დრო. იტალიის გრან-პრის დროს, ნელსონი პირველი ორი წრის მანძილზე საკუთარ თანაგუნდელს რიკარდო პატრესეს მიჰყვებოდა თუმცა ლიდერობა მალევე დაიბრუნა და 52-ე წრიდან 49-ე წრის ჩათვლით ნელსონი ლიდერობდა. პიკემ მეორე ტიტული სამხრეთ აფრიკის გრან-პრიზე ალენ პროსტთან ხანგრძლივი ბრძოლის შემდეგ მოიგო. ეს იყო პირველი ჩემპიონატი რომელშიც ტურბოჩარჯერიანმა ბოლიდმა მოიგო, ასევე იყო პირველი და ერთადერთი ჩემპიონატი ფორმულა ერთში BMW-სთვის.
thumb|პიკე [[ბრებჰემი (სარბოლო გუნდი)|ბრებჰემის სარბოლო ბოლიდით დალასის გრან-პრიზე.]] 1984 წელს ახალი წესების თანახმად, სარბოლო ბოლიდებში საწვავის ავზის ტევადობა 220 ლიტრამდე შემცირდა, თუმცა ამას ნელსონზე და მის გუნდზე კატასტროფულად არ უმოქმედია, პირიქით ამით ნელსონმა უპირატესობაც მოიპოვა, რადგან ისინი ძველი ექვს ცილინდრიანი ძრავის მაგივრად ახალ ოთხ ცილინდრიან BMW-ს ძრავას იყენებდნენ, რომელიც ბევრად უფრო ნაკლებ საწვავს მოიხმარდა ვიდრე ძველი ძრავა. ზამთრის ტესტებიდან გამომდინარე, ჩანდა რომ მათი მოლოდინი მართლდებოდა, თუმცა საბოლოოდ მოსალოდნელი შედეგები მაინც ვერ მიიღეს. ერთადერთი დადებითი რაც ამ ტესტებმა აჩვენა ის იყო, რომ ძრავას შეეძლო 900 ცხენის ძალის გამომუშავება.
სეზონის დასაწყისში მაკლარენის გუნდი დომინირებდა, რომელიც TAG-Porsche-ს ძრავას იყენებდა. კანადის გრა-პრიზე ბოლიდის მეტი საიმედოობისთვის ბრებჰემის გუნდმა რადიატორი ავტომობილის წინა ნაწილში დაამონტაჟა, ნელსონმა ეს რბოლა მოიგო, თუმცა ახალი მოდიფიკაციის ერთადერთი შედეგი ის იყო, რომ ნელსონმა მარჯვენა ფეხი დაიწვა, როდესაც აქსელერაციის პედალს დააწვა. ნელსონი კვარცხლბეკზე ფეხშიშველი ავიდა, მას შემდეგ რაც პირველადი დახმარება აღმოუჩინეს. ნელსონმა მომდევნო რბოლაც, დეტროიტის გრან-პრიც მოიგო. 1984 წლის სეზონში ნელსონმა მხოლოდ ეს ორი გამარჯვება მოიპოვა და საბოლოოდ მე-5 ადგილი დაიკავა.
1985 წელს პიკემ რამდენიმე რბოლა მოიგო. ნელსონმა საფრანგეთის გრან-პრი მოიგო, რომელიც პირელისთვის ფორმულა ერთში დაბრუნების შემდეგ პირველი გამარჯვება იყო. პიკეს შემოთავაზებები ჰქონდა სხვადასხვა გუნდებიდან, თუმცა მის მიერ ნაჩვენები არც თუ ისე კარგი შედეგიდან გამომდინარე, საინტერესო იყო თუ სად განაგრძობდა მრბოლელი თავის კარიერას. ნელსონს კონტაქტი ჰქონდა მაკლარენთან, ასევე შემოთავაზება ჰქონდა უილიამსის გუნდიდან, რომელიც სამჯერ უფრო მეტს სთავაზობდა ვიდრე მას ბრებჰემი უხდიდა. საბოლოოდ 1985 წლის ბოლოსთვის ნელსონმა დატოვა ბრებჰემის გუნდი და უილიამსში გადავიდა.
უილიამსი (1986–1987)
thumb|left|პიკე [[BMW (სარბოლო გუნდი)|BMW-ს ბრებჰემ BT50 ძრავის მქონე ბოლიდით ასპარეზობს გერმანიის გრან-პრიზე, ეს არის ნელსონის ბოლო რბოლა ბრებჰემის გუნდის სახელით.]]
1986 წლის სეზონისთვის ნელსონ უილიამსის გუნდს შეუერთდა, სადაც იგი ასევე ცნობილი მრბოლელის ნაიჯელ მენსელის თანაგუნდელი გახდა. გავრცელდა ინფორმაცია, რომ კონტრაქტით გათვალისწინებულ $3,3 დოლარს ჰონდა იხდიდა. ორივე მათგანი, ნელსონიც და ნაიჯელიც დახვეწილი ხასიათის მქონე პიროვნებად ითვლებოდა. ორი საუკეთესო მრბოლელი ერთ გუნდში წარმატების რეცეპტი იყო, ორივე მათგანი ერთმანეთის მხარდამხარ იბრძოდნენ ტიტულისთვის. პიკეს სურდა, რომ ნომერ პირველი მრბოლელის როლი ეთამაშა. პიკეს თქმით ფრენკ უილიამსის პოზიცია ამ თემასთან დაკავშირებით ნათელი იყო, მაგრამ სეზონის დასაწყისამდე რამდენიმე ხნით ადრე ფრენკი ავტოავარიაში მოყვა, რამაც იგი დიდი ხნის მანძილზე ჩამოაშორა გუნდს, ამ ავარიის შედეგან ფრენკ უილიამსი სამუდამოდ დაინვალიდდა.
სეზონი ნელსონისთვის კარგად დაიწყო, ის აშკარად დომინირებდა ბრაზილიის გრან-პრიზე, ხოლო მომდევნო რბოლაში სან-მარინოს გრან პრიზე მეორემ გადაკვეთა ფინიში, ალენ პროსტის შემდეგ. სეზონის მსვლელობის დროს ფორმულა ერთის ორგზის ჩემპიონმა ემერსონ პიტიპალდიმ განაცხადა რომ ამ სეზონში ემერსონი მეტ შეცდომას აღარ დაუშვებდა, რადგან იგი სეზონის საუკეთესო მრბოლელად აღიარეს.
1986 წლის ავსტრალიის გრან-პრიზე ნელსონმა მეორემ გადაკვეთა ფინიში და ამავე რბოლაში მან წრე წველაზე სწრაფად გაიარა. საბოლოოდ ჩემპიონატი 1986 წლის ჩემპიონატი ალენ პროსტმა მოიგო, ნაიჯელ მენსელმა მეორე ადგილი დაიკავა, ხოლო ნელსონ პიკე კი მესამე ადგილს დასჯერდა.
მიუხედავად იმისა, რომ ნაიჯელ მენსელს უფრო მეტი გამარჯვება ჰქონდა ვიდრე ნელსონ, საბოლოოდ 1987 წლის მსოფლიო ჩემპიონი ნელსონი გახდა. დეტროიტის გრან-პრიდან პორტუგალიის გრან-პრიმდე ნელსონი ქულებს აგროვებდა, რასაც მან „პროცენტული რბოლის პოლიტიკა“ უწოდა, ამ პოლიტიკით კი კარიერაში მესამე ჩემპიონატი მოიგო. 1987 წლის უნგრეთის გრან-პრიზე ნელსონმა განაცხადა, რომ ის შეთანხმებული იყო ლოტუსთან და მომავალ სეზონში სწორედ ლოტუსის გუნდის სახელით ისაპარეზებდა.
ლოტუსი (1988–1989)
thumb|right|პიკე [[ლოტუსი (სარბოლო გუნდი)|ლოტუსის გუნდის ბოლიდით, უკან კი უილიამსის გუნდის მრბოლელი ნაიჯელ მენსელი კანადის გრან-პრიზე 1988 წელს.]] 1988 წლის სეზონიდან ნელსონი ლოტუსის გუნდში გადავიდა, თუმცა ამ დროითვის მისი კარიერა არა თუ აღმავლობისკენ არამედ წაღმავლობისკენ მიიწევდა. ნელსონი რომელსაც 1987 წლისთვის 20 რბოლა და სამი მსოფლიო ჩემპიონატი ჰქონდა მოგებული, ნელ-ნელა საკუთარ რეპუტაციას კარგავდა, რადგანაც 1988 წლის სეზონში მას არც ერთი მოგება ჰქონდა. იგი საკუთარ რეპუტაციას კარგავდა კიდევ ერთ ბრაზილიელ ჩემპიონთან აირტონ სენასთან, რომელსაც იმ დროისთვის უკვე 8 რბოლა და ერთი მსოფლიო ჯემპიონატი ჰქონდა მოგებული მაკლარენის გუნდის სახელით.
1989 წლის სეზონში, ნელსონმა არც თუ ისე წარმატებულად იასპარეზა. ამის მიზეზი შეიძლება ის იყო რომ ძრავას რომელსაც ლოტუსის გუნდი იყენებდა Judd V8 125 ცხენის ძალით უფრო ნაკლები ჰქონდა ვიდრე ჰონდას V6 ძრავას, რომელსაც მაკლარენის გუნდი იყენებდა. ნელსონსა და მის თანაგუნდელ სატორუ ნაკაჯიმას არც ერთი მოგება არ ჰქონდათ, ისინი ბელგიის გრან-პრიზე კვალიფიკაციაშიც დამარცხდნენ. ნელსონი 1982 წლის დეტროიტის გრან-პრის შემდეგ კვალიფიკაციაში არასდროს დამარცხებულა.
ბენეტონი (1990–1991)
thumb|პიკე [[აშშ-ის გრან-პრი 1991|აშშ-ის გრან-პრიზე (1991 წ.)]] 1990 წელს ნელსონმა კონტრაქტი ბენეტონთან გააფორმა, რომელიც ფორდის HB4 V8 ძრავას იყენებდა. 1990 წლის სეზონს ნელსონისთვის შეიძლება დაბრუნების სეზონი ეწოდოს. მიუხედავად უამრავი ფუჭი წარმოდგენებისა, ნელსონის ბედი ამ სეზონში ბოლო ორმა რბოლამ გადაწყვიტა, რომლების ნელსონმა მოიგო და სეზონის დასასრულს მესამე ადგილიც დაიკავა. პირველი მოგენა ნელსონმა იაპონიის გრან-პრიზე მოიპოვა, სადაც რბოლის დასაწყისშივე აირტონ სენასა და ალენ პროსტის ერთმანეთთან შეჯახების გამო, ორივე მათგანი რბოლას გამოეთიშა. გერარდ ბერგერიც და ნაიჯელ მენსელიც გამოეთიშნენ რბოლას. მეორე გამარჯვება კი ორი კვირის შემდეგ, ავსტრალიის გრან-პრიზე მოიპოვა. ამ და წინა რბოლის გამარჯვებით ნელსონმა დამატებითი ქულები მოიპოვა და მე-7 ადგილიდან მე-3 ადგილზე გადაინაცვლა.
1991 წლის სეზონში მონტრეალში კანადის გრან-პრი ერთადერთი რბოლა იყო მთელ სეზონში, რომელშიც ნელსონმა პირველი ადგილის დაკავება შეძლო. 1991 წელს ნელსონის თანაგუნდელი რობერტო მორენო მიხაელ შუმახერმა ჩაანაცვლა. ნელსონი ესაუბრა ლიჟიესა და ფერარის გუნდებს, თუმცა 1991 წლის იანვარში მან განაცხადა, რომ ის ფორმულა ერთიდან წასვლას აპირებდა და საკუთარ ბიზნესზე აპირებდა კონცენტრირებას.
ინდიანაპოლის 500
ამერიკის ავტორბოლის ჩემპიონატში (American Championship car racing) არასახარბიელო ასპარეზობის შემდეგ, ნელსონი მენარდის გუდმა დაიქირავა 1992 წლის ინდიანაპოლის 500-ში მონაწილეობისათვის. ნელსონი ავტომობილს კარგად მოერგო და კომფურტულადაც მართავდა ავტომობილს, მიუხედავად იმისა, რომ ნელსონს აქამდე არასდროს უასპარეზია რკალურ სარბოლო ავტოდრომზე. პრაქტიკის დროს, ნელსონი მაღალი სიჩქარით მოძრაობისას კედელს შეეჯახა, რის შედეგადა ფეხის და კოჭის სერიოზული ტრავმა მიიღო და რბოლას გამოეთიშა. თუმცა რეაბილიტაციის შემდეგ 1993 წელს პიკე რბოლას დაუბრუნდა. ასპარეზობა მე-13 პოზიციიდან დაიწყო, ხოლო ფინიშთან 32-ე მივიდა, რისი მიზეზიც ძრავის გაუმართაობა იყო, რომელმაც თავი 38-ე წრეზე იჩინა.
სპორტული ავტომობილები
thumb|left|ნელსონ პიკე მართავს [[BMW M1-ს ნიუნბერგში 1980 წელს.]] ფორმულა ერთის პარალელურად ნელსონი მონაწილეობას იღებდა ნიუნბერგის 1000კმ-იან რბოლაში 1980-1981 წლებში და ასპარეზობდა BMW M1 ავტომობილით. 1981 წელს ნელსონი ჰანს-იოჰან შტუკთან ერთად რბოლის გამარჯვებულად გამოცხადდა, თუმცა აღსანიშნავია ის ფაქტიც რომ რბოლა არ დასრულებულა, იგი შეაჩერეს 17 რაუნდში ჰერბერტ მიულერის ფატალური ავარიის გამო.
1996 წელს, ნელსონი მონაწილეობას იღებდა ლე-მანსის 24 საათიან რბოლაში, სადაც იგი McLaren F1 GTR მოდელის ავტომობილით ასპარეზობდა, ჯონი ჩეკოტოსთან და დენი სალივანთან ერთად, რბოლაში ნელსონმა მერვე ადგილი დაიკავა. ამავე წელს იგი ჯეი-ჯეი ლეტოსთან და სტივ სოპერთან ერთადაც მონაწილეობდა, თუმცა ავარის გამო რომელიც იმ დროს მოხდა, როდესაც ავტომობილს ლეტო მართავდა, ავტომობილი დაზიანდა და რბოლა ვეღარ განაგრძეს.
2006 წლის 20 იანვარს ნელსონმა მოიგო ჩემპიონატი, რომელიც ათასი მილი ბრაზილიაში (Mil Milhas Brasil) სახელითაა ცნობილი. ამ რბოლაში იგი, საკუთარ ვაჟთან ნელსონ უმცროსთან, კრისტოფ ბუშუსთან და ჰელიო კასტრონევესთან ერთად ასპარეზობდა, ასტონ მარტინის DBR9 მოდელით.
მრბოლელის მენეჯმენტი
2000 წლიდან, ნელსონ საკუთარი ვაჟის ნელსონ უმცროსის კარიერაზე ზრუნავდა, რომელიც ფორმულა ერთში 2008-2009 წლებში მოღვაწეობდა და მან მხოლოდ ორ სეზონში იასპარეზა. ნელსონის ვაჟი ასევე იყო რენოს საცდელი მრბოლელი 2007 წელს. ცნობილი ავარიის შემდეგ, რომელიც „Crashgate-ის“ სკანდალის სახელითაა ცნობილი, ნელსონმა განაცხადა რომ გამოიყენებდა მთელ მის სიმდიდრესა და შესაძლებლობებს, რათა გაერკვია, თუ რატომ უბრძანეს რენოს გუნდის ხელმძღვანელებმა მის ვაჟს განზრახ შეჯახებოდა კედელს, 2008 წლის სინგაპურის გრან-პრიზე. საბოლოოდ ნელსონსა და მის ვაჟს გადაუხადეს ექვსნიშნა ციფრისაგან შემდგარი თანხა, მიყენებული ზარალისა და ცილისწამებისთვის.
ბიზნესი
2000 წელს პიკემ შექმნა საკუთარი სპორტული გუნდი პიკე სპორტსი, რათა საკუთარ ვაჟს ნელსონ პიკე უმცროსს დახმარებოდა ფორმულა სამში მონაწილეობისთვის. გუნდის შექმნიდან რვა თვის შემდეგ ნელსონის ვაჟი 16 წლის შესრულდა.
პიკეს ასევე სხვა ბიზნესებიც აქვს, რომლებიც ბრაზილიაში მდებარეობენ.
პირადი ცხოვრება
thumb|right|[[აირტონ სენა, ალენ პროსტი, ნაიჯელ მენსელი და ნელსონ პიკე.]] ცნობილი როგორც პრაქტიკული ჯოკერი, პიკე სტერეოტიპული ფლეიბოი მრბოლელის ცხოვრების სტილით ცხოვრობდა, იგი ხან იგებდა, ხან კარგავდა და ხან ისევ იგებდა მის მიერ დადებული ბიზნეს გარიგებებით. 1980-იანი ფორმულა ერთის ერთ-ერთი დიადი პერსონაჟი. ის ავტორბოლის სპორტში დარჩა როგორც კონკურენტუნარიანი მრბოლელი. პიკე კრიტიკული იყო მონაკოს გრან-პრიზე, რომელზეც მან განაცხადა, რომ მონაკო ეს იგივე იყო რაც მისაღები ოთახის გარშემო ველოსიპედის ტარება.
ნელსონ პიკემ პირველად მარია კლარაზე 1976 წელს იქორწინა, ქორწინებამ ერთ წელს გასტანა, მათ ვაჟი გერარდო პიკე (დაბ. 17 ნოემბერი 1977) შეეძინათ. მეორედ ნელსონმა სილვია ტამსმაზე იქორწინა, მათ სამი შვილი ნელსონ ანჯელო პიკე (და. 25 ივნისი 1985), კელი პიკე (დაბ. 7 დეკემბერი 1988) და ჯულია პიკე (დაბ. 8 მაისი 1992) შეეძინათ. ლასლო პიკე 1987 წელს დაიბადა, თუმცა მისი დედა კატერინა ვალენტინია. ამჟამად ნელსონი ვივიან დე სოუზა ლეოზეა დაქორწინებული. ამ ქორწინებიდან ნელსონ კიდევ ორი ვაჟი პედრო ესტასიო პიკე (დაბ. 1999) და მარკო პიკე (დაბ. 2000) ჰყავს.
2007 წლის 31 ივლისს, სიჩქარის არაერთი გადაჭარბებისა და პარკინგის შეცდომების გამო, ნელსონს ჩამოერთვა სამოქალაქო მართვის მოწმობა და ბრაზილიის სასამართლოს ბრძანებით იგი ერთი კვირის მანძილზე უნდა დასწრებოდა მართვის გაკვეთილებს რათა ესწავლა კარგი და უსაფრთხო მართვა, ამის შემდეგ კი უნდა ჩაებარებინა გამოცდა. მისმა ცოლმა ვივიენმაც ანალოგიური განაჩენი მიიღო. ბრაზილიურ მედიას პიკემ განუცხადა: „ვფიქრობ, ჩვენ საკუთარ შეცდომებზე პასუხი უნდა ვაგოთ“. „ეს არ იყო უბრალოდ სიჩქარის გადაჭარბება, მე მივიღე ჯარიმები სხვადასხვა მიზეზების გამო, როგორიცა პარკირება იქ სადაც არ შეიძლება“.
2000 წელს ნელსონმა მოტოსპორტის საერთაშორისო დიდების დარბაზში საკუთარი ადგილი დაიკავა, ასევე რიო-დე-ჟანეიროსა და ბრაზილიაში წრიული რბოლის ავტოდრომს ნელსონის პატივსაცემად მისი სახელი დაერქვა (Autódromo Internacional Nelson Piquet-ნელსონ პიკეს საერთაშორისო ავტოდრომი). სპორტული კარიერის დასრულების შემდეგ ნელსონ პიკე ფორმულა ერთის დიად მრბოლელთა სიაში შეიყვანეს. 2009 წელს Autosport-მა მას მე-13 ადგილი, ხოლო 2012 წელს BBC Sport-მა მე-16 ადგილი მიანიჭა.
2012 წელს ბრაზილიულ ტელეარხ „Brazilian TV-ში“ როდესაც ინტერვიუს ნელსონ პიკე და ასევე ცნობილი ფორმულა ერთის მრბოლელი ნაიჯელ მენსელი აძლევდნენ, ნელსონი გამოტყდა, რომ ის მართალი არ იყო 1987 წელს იმოლაში მომხდარ ავარიაში. ამ ავარიის შემდეგ მან საკუთარი ღრმა აღქმის 80% დაკარგა და მან ეს საკუთარი გუნდის წევრებს დაუმალა, რადგანაც თუ ის ამას გაამხელდა მას აღარ მისცემდნენ რბოლის უფლებას. მან განაგრძო იმის თქმა, რომ 1986 წლის ჩემპიონატი მას უნდა მოეგო, ხოლო 1987 წლის ჩემპიონატი კი ნაიჯელ მენსელს. როგორც მან თქვა 1987 წლის სეზონის შემდეგ ის ფორმულა ერთში მხოლოდ ფულის გამოღა მონაწილეობდა და რომ მას უკვე აღარ ჰქონდა ძალა ლიდერობისთვის.
ჩაფხუტი
ნელსონის ჩაფხუტი იყო თეთრი ფერის წითელი და შავი ფერის აღნიშვნებით, რაც ძალიან ჰგავს ჩოგბურთის ბურთის სტილს (ალბათ მისი მამის გამო რომელსაც სურდა, რომ ნელსონი მაგიდის ჩოგბურთის მოთამაშე ყოფილიყო), ასევე წითელი და ნარინჯისფერი წვეთებით, და კიდევ ცენტრში წითელი და ნარინჯისფერი წრეები (ყვითელი ფერის წვეთები ლოტუსის გუნდში ყოფნისას ჰქონდა რისი მიზეზიც ქემელის სპონსორობა იყო, ხოლო წითელის ფერის წვეთები მას შემდეგ რაც დატოვა ლოტუსი და გადავიდა ბენეტონში). მის ვაჟმაც იგივე დიზაინის ჩაფხუტი აირჩია.
ფორმულა ერთის საჩემპიონატო შედეგები
აბრევიატურების განმარტებები:
სქოლიო
კატეგორია:ბრაზილიელი ავტომრბოლელები კატეგორია:ფორმულა 1-ის ბრაზილიელი მრბოლელები კატეგორია:ფორმულა 1-ის მსოფლიო ჩემპიონები კატეგორია:უილიამსის მრბოლელები (ფორმულა 1) კატეგორია:ლოტუსის მრბოლელები (ფორმულა 1) კატეგორია:ბენეტონის მრბოლელები (ფორმულა 1) კატეგორია:მაკლარენის მრბოლელები (ფორმულა 1) კატეგორია:ბრებჰემის მრბოლელები (ფორმულა 1) კატეგორია:ევროპული ფორმულა 3-ის მრბოლელები კატეგორია:ბრიტანული ფორმულა 3-ის მრბოლელები კატეგორია:ინდიანაპოლის 500-ის მრბოლელები კატეგორია:ბრაზილიელი ბიზნესმენები კატეგორია:დაბადებული 17 აგვისტო კატეგორია:დაბადებული 1952
აჰმედ სეკუ ტურე
აჰმედ სეკუ ტურე (Louis Lansana Beavogui, დ. 9 იანვარი, 1922, ფარანა, საფრანგეთის გვინეა — გ. 26 მარტი 1984, კლივლენდი, აშშ) — გვინეის სახელმწიფო და პოლიტიკური მოღვაწე. გვინეის პირველი პრეზიდენტი 1958–1984 წლებში. გვინეის საგარეო საქმეთა მინისტრი (1958–1961 წწ.)
რესურსები ინტერნეტში
კატეგორია:გვინეის პრეზიდენტები კატეგორია:დაბადებული 9 იანვარი კატეგორია:დაბადებული 1922 კატეგორია:გარდაცვლილი 26 მარტი კატეგორია:გარდაცვლილი 1984
ხორხების მღვიმე
ხორხების მღვიმე, ხორხების საყინულე — ყინულოვანი მღვიმე საქართველოში, თეთრიწყაროს მუნიციპალიტეტში. მდებარეობს ბედენის ლავური პლატოს სამხრეთ კიდეზე, მდინარე კლდეისისწყლის ზემო აუზში, ზღვის დონიდან 1400 მ სიმაღლეზე. გამომუშავებულია დოლერიტულ ლავებში. მღვიმეს საფეხურებრივი ფსკერი აქვს. საერთო სიღრმე 14 მ.
ზაფხულში რამდენიმე შახტში ჩნდება მცირე ყინულის ფენა. 30 მ სიმაღლის დოლერიტული კედლის სამხრეთ ძირში, ადგილი ირგვლივ, 40 მ რადიუსით მოვაკებულია, რომელზედაც მიმოფანტულია დოლერიტის ჩამონგრეული ნაშალი მასალა. ლავური ღვარის ქვიან ზედაპირში იხსნება ხვრელები, რომლებშიც ადამიანს ჩასვლა შეუძლია.
ხვრელები ლავაში გაჩენილია ტექტონიკური და, ალბათ, გრავიტაციული პროცესების შედეგად. ერთ-ერთი მათგანი 12 მ სიღრმის მქონე საფეხურებიანი გვირაბია, რომლის კედლებზე და ფსკერზე ზაფხულობით შეიძლება ბროლივით გამჭვირვალე ყინულის ნახვა. ყინული სხვა ხვრელებშიც ჩნდება. განსაკუთრებით უხვად ყინული ცხელ ზაფხულში წარმოიქმნება.
ზამთრობით ყინული დნება და რამდენიმე მეტრის დაშორებით დასაბამს აძლევს თბილ წყაროს. მღვიმეში წარმოქმნილ ყინულს ადამიანები, სამეურნეო თვალსაზრისით, უხსოვარი დროიდან იყენებდნენ. ვახუშტის ეპოქასთან შედარებით, ამჟამად ყინული აქ ნაკლები რაოდენობით არის. იქვე შემონახულია დიდრონი ქვებით ტლანქად ნაგები გვირაბისებური სიღრუე, რომელიც, ალბათ, საიდუმლო სალოცავს წარმოადგენდა მტრის შემოსევების დროს. 1991 წლამდე, მღვიმის მიჯნაზე, სოფელ პატარა კლდეისში ცხოვრობდა მოსახლეობა. ამჟამად აქ მხოლოდ ნასახლარებია.
ხორხების მღვიმე პირველად აღწერა ვახუშტი ბატონიშვილმა „საქართველოს გეოგრაფიულ აღწერაში“:
სქოლიო
კატეგორია:ქვემო ქართლის მხარის მღვიმეები
ლუბა ნაზაძე
ლუბა კონსტანტინეს ასული ნაზაძე (დ. 1915, სოფელი ოთხარა, რუსეთის იმპერია — გ. 15 აპრილი, 1986, საქართველოს სსრ) — საქართველოს სახელმწიფო და პოლიტიკური მოღვაწე. დამსახურებული ეკონომისტი, სკკპ წევრი (1940), საქართველოს სსრ-ის უმაღლესი საბჭოს დეპუტატი, აფხაზეთის ასსრ-ის V-VIII მოწვევეის უმაღლესი საბჭოს დეპუტატი.
ბიოგრაფია
ლუბა კონსტანტინეს ასული ნაზაძე დაიბადა 1915 წელს სოფელ ოთხარაში, კოლმეურნის ოჯახში. 1924-1926 წლებში სწავლობდა ოთხარის სასოფლო სკოლაში, ხოლო 1926-1932 წლებში — სოხუმის ქალთა ინტერნატში.
1932 წელს კომკავშირული საგზურით წავიდა ქალაქ მოსკოვში სასწავლებლად, სადაც 1936 წლამდე სწავლობდა სსრ კავშირის სახელმწიფო-საგეგმო კომიტეტის საგეგმო ინსტიტუტის მუშფაკში. 1936 წელს ჩაირიცხა მოსკოვის სახალხო-სამეურნეო აღრიცხვის ინსტიტუტში. დაამთავრა რა იგი, 1941-1942 წლებში მუშაობდა ფინანსთა სახალხო კომისარიატის საშტატო განყოფილების უფროსად. ერთი წლის შემდეგ დაინიშნა აფხაზეთის ასსრ-ის ვაჭრობის სახახლო კომისრის მოადგილედ, ხოლო 1944 წლიდან სსრ კავშირის დამზადების სამინისტროს რწმუნებულად — პურის ინსპექციის უფროსად აფხაზეთის ასსრ-ში. 1945 წლიდან გადაყვანილ იქნა აფხაზეთის ასსრ-ის სტატისტიკური სამმართველოს უფროსად.
1953 წელს ლ. ნაზაძე არჩეულ იქნა საქართველოს კომპარტიის სოხუმის საქალაქო კომიტეტის მეორე მდივნად, 1957 წელს კი დაინიშნა აფხაზეთის ასსრ-ის მინისტრთა საბჭოს თავჯდომარის მოადგილედ. 1953-1974 წლებში იყო აფხაზეთის ასსრ-ის სახელმწიფო საგეგმო კომისიის თავმჯდომარე, ხოლო 1974 წლიდან სიცოცხლის ბოლომდე მუშაობდა აფხაზეთის ასსრ-ის მინისტრთა საბჭოს ფასების განყოფილების უფროსად.
ჯილდოები და მედლები
დაჯილდოებული იყო „საპატიო ნიშნის“ ორდენით, ბევრი მედლით, საქართველოს სსრ-სა და აფხაზეთის ასსრ-ის უმაღლესი საბჭოების პრეზიდიუმების საპატიო სიგელებით.
ლიტერატურა
კატეგორია:დაბადებული 1915 კატეგორია:გარდაცვლილი 1986 კატეგორია:აფხაზეთის ასსრ-ის V მოწვევის უმაღლესი საბჭოს დეპუტატები კატეგორია:აფხაზეთის ასსრ-ის VI მოწვევის უმაღლესი საბჭოს დეპუტატები კატეგორია:აფხაზეთის ასსრ-ის VII მოწვევის უმაღლესი საბჭოს დეპუტატები კატეგორია:აფხაზეთის ასსრ-ის VIII მოწვევის უმაღლესი საბჭოს დეპუტატები
დუეინ ოლმენი
ჰოვარდ დუეინ ოლმენი (Howard Duane Allman; დ. 20 ნოემბერი, 1946 — გ. 29 ოქტომბერი, 1971) — ამერიკელი გიტარისტი, ვოკალისტი და სიმღერების ტექსტების ავტორი. The Allman Brothers Band-ის ერთ-ერთი დამფუძნებელი და ლიდერი. დუეინი 24 წლის ასაკში მოტოციკლით მოყვა ავტოავარიაში და გარდაიცვალა 1971 წლის 29 ოქტომბერს.
დუეინ ოლმენი აღიარებულია ერთ-ერთ საუკეთესო გიტარისტად, ჟურნალ Rolling Stone-ის 2003 წლის გამოკითხვით, მუსიკოსი მეორე ადგილს იკავებს ყველა დროის 100 უდიდეს გიტარისტთა სიაში, ჯიმი ჰენდრიქსის შემდეგ.
ადრეული ცხოვრება
დუეინ ოლმენი დაიბადა 1946 წლის 20 ნოემბერს, ნეშვილში (ტენესის შტატი). მისი მშობლები აშშ-ს არმიის სერჟანტი, უილის ოლმენი და ჯერალდინი (ნი რობინსი) იყვნენ. დუეინი უფროსი ვაჟშვილი იყო. მუსიკოსს ჰყავს უმცროსი ძმა გრეგ ოლმენი (დ. 1947 წ). ოჯახი ნორფოლკში (ვირჯინია) ცხოვრობდა, იქ მუსიკოსის მამა მოკლეს. 1957 წელს ოჯახი გადავიდა დეიტონა ბიჩში (ფლორიდა). სადაც ბიჭები შეიყვანეს სეიბრიზის უმაღლეს სკოლაში. ზაფხულში ძმები ბებიასთან ნეშვილში ჩავიდნენ, სადაც გრეგმა მეზობლისგან გიტარის დაკვრის სწავლა დაიწყო. 1960 წელს დუეინმა შიძინა თავისი პირველი გიტარა-Harley 165 motorbike, გრეგმა კი-Teisco Silvertone. დუეინი იმდენად დაინტერესდა გიტარით, რომ დედამ Gibson Les Paul უყიდა.
ბიჭები ბლუზით კიდევ უფრო მოიხიბლნენ მას შემდეგ, რაც ბი ბი კინგის კონცერტს დაესწრნენ ნეშვილში. დუეინი ნელ-ნელა ხვეწდა გიტარაზე დაკვრის მანერას და სულ უფრო სწრაფად და კარგად უკრავდა.
Allman Joys და Hour Glass
დუეინ და გრეგ ოლმენები მაყურებლის წინაშე პირველად 1961 წელს გამოვიდნენ. მალევე დუეინმა მიატოვა სკოლა. ამ პერიოდში მათ ჰქონდათ პატარ-პატარა ჯგუფები. მათი პირველი მნიშვნელოვანი ჯგუფი იყო 1965 წელს ჩამოყალიბებული-The Allman Joys. 1965 წელს გრეგ ოლმენი ასრულებს სეიბრიზის უმაღლეს სკოლას და The Allman Joys იწყებს უფრო აქტიურ მოღვაწეობას ნეშვილსა და სენტ-ლუისში (მისურის შტატი). შემდეგი ჯგუფი იყო The Hour Glass, რომელიც 1967 წლის დასაწყისში ლოს-ანჯელესში გადავიდა. იქ ჯგუფმა ორი ალბომი შექმნა, მაგრამ მათთვის ამ ალბომებს წარმატება არ მოუტანია. ხმის ჩამწერმა კომპანიამ-Liberty, ბაზარს წარუდგინა ისინი, როგორც პოპ ჯგუფი, იგნორირებული იყო მუსიკოსების ბლუზზე ორიენტირების სურვილი.
1968 წლის დასაწყისში The Hour Glass დაიშალა, დუეინი და გრეგი ფლორიდაში დაბრუნდნენ. დუეინს ახალი ჯგუფი აღარ შეუქმნია. ოლმენი ასრულებდა The Hour Glass-ის ალბომებიდან სიმღერებს.
მუსიკოსმა 1968 წლის ნოემბერში უილსონ პიკეტთან ერთად დაიწყო მუშაობა ალბომზე-„Hey Jude“, მისი შესრულებით დაინტერესდნენ სხვადასხვა ცნობილი მუსიკოსები. მათ შორის იყო ერიკ კლეპტონი, ასევე მოიხიბლა Atlantic Records-ის პროდიუსერი და აღმასრულებელი ჯერი ვექსლერი, რომელმაც დაუყოვნებლივ გააფორმა კონტრაქტი დუეინთან. დუეინ ოლმენი ასევე მუშაობდა შემდეგ მუსიკოსებთან- კლერენს კარტერი, კინგ კერტისი, არეთა ფრანკლინი და სხვებთან.
The Allman Brothers Band-ის შექმნა
The Allman Brothers Band შეიქმნა ჯეკსონვილში (ფლორიდის შტატი) 1969 წლის მარტში, დუეინ ოლმენისა და გრეგ ოლმენის მიერ. ჯგუფის წევრები ასევე იყვენენ: ჯეი ჯოჰანი იოჰენსონი (დასარტყმელი საკრავები), დიკი ბეტსი (გიტარა, ვოკალი, სიმღერების ავტორი), ბერი ოკლი (ბას-გიტარა). ისინი ძირითადად უკრავდნენ სამხრეთულ როკს, მაგრამ მათი მუსიკა ასევე შეიცავდა ბლუზის, ჯაზის და ქანთრის ელემენტებს.
სადებიუტო ალბომის, „The Allman Brothers Band“-ის გამოსვლამდე, ჯგუფი უკრავდა სხვადასხვა შოუბეში. მეორე ალბომი Idlewild South გამოიცა 1970 წელს, მას შედარებით დიდი წარმატება ხვდა წილად. Idlewild South-ის გამოშვების შემდეგ დუეინ ოლმენი ასევე მონაწილეობს ერიკ კლეპტონის ჯგუფ Derek and the Dominos-თან ერთად Layla and Other Assorted Love Songs-ის ჩაწერაზე. 1970 წლის 4 და 5 აპრილს ჯგუფმა ცინცინატიში (ოჰაიოს შტატი) გამართა კონცერტები, სადაც ჩაიწერა Live at Ludlow Garage.
1971 წელს, 12 და 13 მარტს ჩაიწერა საკონცერტო ალბომი-At Fillmore East, რომელიც Rolling Stone-ს გამოკითხვებით ყველა დროის 500 საუკეთესო ალბომს შორის 49-ადგილზეა.
დუეინ ოლმენი ხვდება დონა რუსმენს, რომლისგანაც უჩნდება ერთადერთი ქალიშვილი. მიუხედავად იმისა, რომ მათ შვილი შეეძინათ, ურთიერთობა დიდხანს მაინც ვერ გაგრძელდა.
გარდაცვალება
250px|მინიატიურა|მარჯვნივ|დუეინ ოლმენისა და ბერი ოკლის საფლავები საკმაოდ წარმატებული ალბომის At Fillmore East ჩაწერიდან რამდენიმე თვეში დუეინ ოლმენი გარდაიცვალა. 1971 წლის 29 ოქტომბერს ის გადაჭარბებული სიჩქარის გამო ავარიაში მოყვა მოტოციკლით. ავარიისას მუსიკოსმა მიიღო შინაგანი ორგანოების მასიური დაზიანება. საავადმყოფოში დუეინ ოლმენს ჩაუტარდა გადაუგებელი ოპერაცია, თუმცა დაზიანებები იმდენად სერიოზული იყო, რომ მისი გადაჩენა ვერ მოხერხდა.
დუეინის დაკრძლვიდან რამდენიმე კვირიანი გლოვის შემდეგ, ჯგუფმა განაგრძო მუშაობა და ჩაწერა ალბომი Eat a Peach. დუეინ ოლმენის სიკვდილიდან 13 თვეზე ნაკლები იყო გასული, როდესაც ჯგუფის კიდევ ერთი წევრი, ბას-გიტარისტი ბერი ოკლი დუეინის მსგავსად ავარიაში მოყვა მოტოციკლით და გარდაიცვალა. ავარია დუეინის ინციდენტთან ახლოსვე მოხდა.
ისინი გვერდიგვერდ არიან დაკრძალულნი.
სქოლიო
კატეგორია:ამერიკელი გიტარისტები კატეგორია:დაბადებული 20 ნოემბერი კატეგორია:დაბადებული 1946 კატეგორია:გარდაცვლილი 29 ოქტომბერი კატეგორია:გარდაცვლილი 1971 კატეგორია:The Allman Brothers Band-ის წევრები
1218
თარიღი უცნობია
*
Leucosyrinx taludana
Leucosyrinx taludana — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ნუიდის განძი
thumb|right|250px|ნუიდის განძი, გამოფენილი [[აზერბაიჯანის ისტორიის ეროვნული მუზეუმი|აზერბაიჯანის ისტორიის მუზეუმში (ბაქო)]]
ნუიდის განძი (Nüydü dəfinəsi) — ვერცხლის მონეტების ანტიკური ხანის განძი, აღმოჩენილი აზერბაიჯანის აღსუს რაიონის სოფელ ნუიდის სიახლოვეში.
გამოვლენა
ნუიდის განძი 1972 წელს არქეოლოგიული გათხრების მიმდინარეობის პროცესში აღმოაჩინეს. 36 მონეტისაგან შემდგარი განძი ნუიდის ძეგლის ტერიტორიაზე № 11 ქალის სამარხში აღმოაჩინეს. მომცრო დოქში მოთავსებული განძი ქალის გვამის ფეხებთან იყო ჩაფლული. მონეტები საგანგებოდ მოათავსეს დაკრძალული ქალის საფლავში. მონეტებზე ერთი მხრიდან გამოსახულია სქემატური ადამიანის თავი დიადემაში, მეორე მხარეს კი — კაცი, რომელსაც ერთ ხელში ხელკეტი ან შუბი უჭირავს, ხოლო მეორეში — ფრინველი (ზოგჯერ თხა). ზოგიერთი მონეტის მეორე მხარეს გამოსახულია სამეფო ტახტზე მჯდომი ზევსი არწივითა და კვერთხით ხელში. მონეტებზე არ არის წარწერები. შემდგომში ადგილობრივი ალბანური მონეტები ალექსანდრე მაკედონელის დროს მომქმედი მონეტების მიბაძვით იყო შექმნილი და მოჭრილი.
მსგავსი ანონიმური მონეტები აღმოჩენილი იქნა აზერაიჯანის სხვა რეგიონებშიც. განძი გამოფენილია ბაქოში, აზერბაიჯანის ისტორიის მუზეუმში.
სქოლიო
კატეგორია:აზერბაიჯანის ისტორია
ჩუნჩუკმილი
ჩუნჩუკმილი – მაიას ცივილიზაციის ქალაქი მექსიკაში, იუკატანის შტატში. აქ აღმოჩენილ იქნა არაერთი მონუმენტი და სკულპტურა, რომლებიც გვაწვდიენ არქეოლოგიურ მონაცემებს. დგინდება, რომ ჩუნჩუკმული მაიას სხვა ქალაქების მსგავსად, მხოლოდ ერთი მეფის მიერ არ იმართებოდა. შესაძლოა ეს ქალაქი იყო მნიშვნელოვანი სავაჭრო ცენტრი.
რესურსები ინტერნეტში
კატეგორია:მექსიკის არქეოლოგიური ძეგლები
ვოლკოვკა (მდინარე)
ვოლკოვკა — მდინარე რუსეთში, ლენინგრადის ოლქის ქალაქ სანქტ-პეტერბურგში. მოედინება სანქტ-პეტერბურგსა და ლენინგრადის ოლქში. სიგრძე — 17 კმ. მდინარეს XV-XVI საუკუნეებში ერქვა სეტუი. გადმოცემის თანახმად, მდინარე წარმოიშვა ალექსანდრე ნეველის ბრძოლის შემდეგ. ამ ადგილას, 1712 წელს პეტრე I-ის ბრძანებით აშენდა ალექსანდრო-ნევის მამათა მონასტერი. მოგვიანებით ეს მონასტერი დედაქალაქის სასულიერო ცენტრი. მდინარეს, ასევე ეწოდება შავი მდინარე, XVIII საუკუნის ბოლოდან XX საუკუნის დასაწყისამდე.
სქოლიო
კატეგორია:სანქტ-პეტერბურგის მდინარეები კატეგორია:ნევის შენაკადები
Lasioglossum alievi
Lasioglossum alievi — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
სქოლიო
alievi
რადჰა
რადჰა შუასაუკუნეების მინიატურა|thumb რადჰა (სანსკ. राधा rādhā ”ელვა”) - კრიშნას მარადიული თანამგზავრი მწყემსი ქალი, ბედნიერების ქალღმერთის ლაკშმის ერთ-ერთი ფორმა.
კრიშნას და რადჰას სიყვარული ინდუიზმის მიმდევრებისთვის ადამიანის ღმერთთან კავშირის სიმბოლო და ფილოსოფიური პაექრობების თემაა, ხოლო ინდური ხელოვნების და კინომატოგრაფიის დაუსრულებელი სიუჟეტური წყაროა.
რესურსები ინტერნეტში
რადჰა
კატეგორია:ინდუისტური ქალღმერთები კატეგორია:კრიშნა
Leucosyrinx tenoceras
Leucosyrinx tenoceras — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Out of My Mind
Out of My Mind — ინგლისური როკ-ჯგუფ Duran Duran-ის სინგლი ალბომიდან Medazzaland. გამოვიდა 1997 წელს. იგი აგრეთვე არის ფილმის „წმინდანი“ (ველ კილმერის მონაწილეობით) საუნდტრეკის ნაწილი.
რესურსები ინტერნეტში
კატეგორია:Duran Duran-ის სიმღერები კატეგორია:1997 წლის სიმღერები
სეიტო მაცუმოტო
სეიტო მაცუმოტო (松本 清張; დ. 21 დეკემბერი, 1909 — გ. 4 აგვისტო, 1992) — იაპონელი მწერალი, დიდი წვლილი მიუძღვის იაპონიაში დეტექტივის ჟანრის პოპულარიზაციაში.
40-წლიანი ლიტერატურული მოღვაწეობის მანძილზე მაცუმოტომ 450-ზე მეტი ნაშრომი გამოაქვეყნა. მისი შემოქმედება ისტორიულ რომანებსა და არამხატვრულ ტექსტებსაც მოიცავდა, თუმცა საერთაშორისო ცნობადობა სწორედ დეტექტიური ჟანრის წიგნებმა მოუტანა.
ადრეული ცხოვრება
დაიბადა კიუსიუზე, კიტაკიუშუს პრეფექტურის ქალაქ კოკურაში. მისი ნამდვილი სახელი კიოჰარუა, „სეიტო“ კი მისი სახელის სიმბოლოების ჩინურ-იაპონური შეთანხმებაა. იგი ოჯახში ერთადერთი ბავშვი იყო. დაწყებითი სკოლის დამთავრების შემდეგ კომუნალურ კომპანიაში მუშაობდა. მოგვიანებით იგი გაზეთ The Asahi Shimbun-ის სარეკლამო განყოფილებაში დასაქმდა, მეორე მსოფლიო ომის დაწყების შემდეგ კი სამედიცინო კორპუსში მსახურობდა. ომის დიდი ნაწილი კორეაში გაატარა, მისი დასრულების შემდეგ კი გაზეთში განაახლა მუშაობა და 1950 წელს ტოკიოს ოფისშიც გადაინაცვლა.
მიუხედავადავ იმისა, რომ არც საშუალო სკოლაში უვლია და არც უნივერსიტეტში, მაცუმოტო საკმაოდ განათლებული იყო. თინეიჯერობის პერიოდში იგი აკრძალულ რევოლუციურ ბროშურებს კითხულობდა, რითაც მემარცხენე მოძრაობისადმი მხარდაჭერას გამოხატავდა. გაბრაზებულმა მამას მას მთელი წიგნების კოლექციაც კი დაუწვა.
მაცუმოტოს ლიტერატურული დებიუტი 1959 წელს საგაზეთო კონკურსში მოთხრობის გამოქვეყნებით შედგა, რომლითაც მან მესამე ადგილი მოიპოვა. ექვსი წლის შემდეგ მან გაზეთში მუშაობდა შეწყვიტა, რათა მთელი დრო მწერლობისთვის დაეთმო.
სქოლიო
კატეგორია:დეტექტიური ჟანრის მწერლები კატეგორია:იაპონელი მამაკაცი მწერლები
ჭიქურქვეშა საღებავები
ჭიქურქვეშა საღებავები – გამოიყენება ფაიანსის წარმოებაში, ფაიფურის წარმოებაში კი ისინი იშვიათად გამოიყენება ჭიქურიანი გამოწვის მაღალი ტემპერატურისა და აღმდგენელი გარემოს არსებობის გამო.
ჭიქურზედა საღებავების შემადგენლობაში შეჰყავთ ისეთი კერამიკული საღებავები, რომელიც გამოწვის დროს მედეგნი არიან ჭიქურის ზემოქმედების მიმართ. მათ მიეკუთვნება კობალტის, ნიკელისა და რკინის სილიკატები და ალუმინატები (შპინელები), ქრომის ჟანგი, ტიტანის, ვანადიუმის ნაერთები და კოლოიდური ოქრო, პლატინა და ირიდიუმი. გარდა ამისა იყენებენ ისეთ უფერო ნაერთებს, რომლებიც ცვლიან საღებავის ელფერს. ასეთებია მაგალითად: თუთიისა და კალის ჟანგები, დარიშხან–მჟავა, ცარცი და სხვა.
ლითონთა ჟანგეულები ჭიქურის ქვეშ იძლევიან სხვადასხვა ტონებს, რაც დამოკიდებულია ჭიქურის შემადგენლობაზე, შეფერილობაზე გავლენას ახდენს ჭიქურის არა მარტო ლღობადობა, არამედ მასზე ფლუსებად დამატებული ნივთიერებანიც.
რადგან შეფერილობის წინასწარ გამოცნობა ძალიან ძნელია, უმეტეს შემთხვევაში ხელმძღვანელობენ მარტოოდენ ცდის მონაცემებით. ლოთონთა ჟანგეულობის შერევისას მიიღება შუალედური ელფერები. თუ ნარევს ხმარების წინ წანასწარ გამოვწვავთ, მივიღებთ სხვაგვარ შეფერილობას, რომელიც დამოკიდებულია აგრეთვე გამოწვის ტემპერატურაზე.
განასხვავებენ ერთმანეთისგან ჭიქურქვეშა საღებავების ორ ჯგუფს – გამოწვის ტემპერატურით 1250°–მდე(ფაიანსისთვის, რბილი ფაიფურისთვის, თხელი ქვისმაგვარი ნაკეთობისათვის) და საღებავების ჯგუფს ფაიფურისთვის, რომელთა გამოწვის ტემპერატურა 1300–1400° ზღვებშია. კატეგორია:კერამიკა
16 ივნისი
16 ივნისი — გრიგორიანული კალენდრის 167-ე დღე (ნაკიან წლებში – 168-ე დღე). წლის ბოლომდე დარჩენილია 198 დღე.
იხილეთ აგრეთვე
სხვა თვეები
ქვევრებში დამარხვის კულტურა
thumb|right|200px|ქვევრებში დამარხვა. [[აზერბაიჯანის ისტორიის ეროვნული მუზეუმი|აზერბაიჯანის ისტორიის მუზეუმი]] ქვევრებში დამარხვის კულტურა (Küp qəbirləri mədəniyyəti) — არქეოლოგიური კულტურა, წარმოდგენილი ძვ. წ. IV – ახ. წ. VIII საუკუნეების პერიოდში ამიერკავკასიის ტერიტორიაზე, განსაკუთრებით კავკასიის ალბანეთის ტერიტორიაზე. გვერდზე გადაბრუნებულ ძლიერ მოკუნტულ მდგომარეობაში მყოფი მიცვალებულები დაკრძალულია თიხის დიდ ქვევრებში. სამარხის ატრიბუტები მოიცავს ლითონისგან (ბრინჯაოს და ძირითადად რკინის ხელსაწყოებსა და იარაღს, ბრინჯაოს, ვერცხლისა და ოქროს სამკაულებს), ხისგან, ქვისგან, თიხისგან, შუშისგან და პასტისგან დამზადებულ ნაკეთობებს. უფრო გვიან სამარხებში გვხვდება რომაული, არშაკიდური და სასანური მონეტები. ეს კულტურა ეკუთვნოდა ადგილობრივ მიწათმოქმედებით დაკავებულ მოსახლეობას, რომლებიც ასევე მისდევდნენ მეცხოველეობას, ნადირობას, თევზჭერასა და რეწვას.
სქოლიო
კატეგორია:აზერბაიჯანის ისტორია კატეგორია:კავკასიის ისტორია
ჩინკულტიკი
ჩინკულტიკი — მაიას ცივილიზაციის ქალაქის ნანგრევები მექსიკაში, კამპეჩეს შტატში, თანამედროვე ქალაქ კომიტანიდან 56 კმ-ის დაშორებით.
ქალაქი ყვაოდა ჩვ. წ. III-IX საუკუნეებში. აღმოჩენილი სკულპტურების უმრავლესობა აჭრელებულია იეროგლიფებით, რომლებიც ჩვ. წ. 591 – 897 წლებით თარიღდება. ქალაქი მოსახლეობის მიერ მიტოვებულ იქნა XIII საუკუნეში.
ქალაქში აღმოჩენილია რამდენიმე საფეხურებიანი პირამიდა და 200-მდე პატარა შენობა. აქვეა მესოამერიკული ბურთის თამაშის მოედანი, რომლის წარწერაც გვეუბნება, რომ ის გახსნილია 591 წლის 21 მაისს.
ძეგლი პირველად XIX საუკუნის ბოლოს მოიხსენია ერთ-ერთმა მეცნიერმა.
რესურსები ინტერნეტში
კატეგორია:მექსიკის არქეოლოგიური ძეგლები
შავი ადამიანი
„შავი ადამიანი“ — სერგეი ესენინის პოემა. პირველად გამოქვეყნდა ჟურნალ „ახალ სამყაროში“ (მოსკოვი, 1926, № 1, იანვარი).
პოემის ჩანაფიქრი ესენინს გაუჩნდა 1922-1923 წლებში საზღვარგარეთში მოგზაურობისას. ესენინი იხსენებდა პუშკინის „პატარა ტრაგედია“ მოცარტისა და სალიერის გავლენას თავის პოემაზე. ესენინმა „შავი ადამიანი“ წაიკითხა 1923 წლის შემოდგომაზე, სამშობლოში დაბრუნების შემდეგ. 1925 წლის ნოემბერში ესენინმა გადაამუშავა პოემა. მათ, ვისაც პოემა უკვე გაგონილი ჰქონდათ, აღნიშნეს, რომ გამოქვეყნებული ტექსტი იმაზე უფრო ნაკლებად ტრაგიკული და დიდი იყო, ვიდრე ის, რომელიც ესენინმა წაიკითხა.
Lasioglossum alinense
სქოლიო
alinense
1219
თარიღი უცნობია
*
Fallen Angel (Uriah Heep-ის ალბომი)
Fallen Angel — ბრიტანული როკ-ჯგუფ Uriah Heep-ის მეთორმეტე სტუდიური ალბომი, გამოცემული 1978 წელს.
1997 წლის გამოცემის დამატებები
<OL START=11> <LI>Cheater (ჰენსლი) – 4:04 <LI>Gimme Love (Struttin') (ბოქსი, ბოლდერი, კერსლეიკი, ლოუტონი) – 3:16 <LI>A Right To Live (ლოუტონი) – 3:37 <LI>Been Hurt (ორიგინალური ვერსია) (ჰენსლი) – 5:05 </OL>
Leucosyrinx turritus
Leucosyrinx turritus — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
Fallen Angel (Uriah Heep-ის ალბომი)
2004 წლის გამოცემის დამატებები
<OL START=11> <LI>A Right to Live (დუბლი) <LI>Cheater (B-მხარე) <LI>Gimme Love (B-მხარე) <LI>Last Farewell (ალტერნატიული ვერსია სიმღერის One More Night) <LI>Street Lady (ალტერნატიული ვერსია სიმღერის Woman of the Night) <LI>Struttin' (ალტერნატიული ვერსია სიმღერის Gimme Love) <LI>Falling in Love (საკონცერტო) <LI>Woman of the Night (საკონცერტო) </OL>
Leucosyrinx turritus
სქოლიო
კატეგორია:მუცელფეხიანები
Fallen Angel (Uriah Heep-ის ალბომი)
სქოლიო
კატეგორია:Uriah Heep-ის ალბომები კატეგორია:1978 წლის ალბომები